《瑞雪为刘芝田赋》
元代·成廷圭

风卷寒溪漾碧沙，晓来惊见玉横斜。人间风日不到处，天上神仙解种花。

九地暖回龙有穴，三山云静鹤无家。泛舟来觅芝田叟，留作山阴胜事誇。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。